Kedves Sporttársak!

Úgy hiszem, sokan vannak azok a tagtársaink, akik még nem próbálták ki a Sportkör biztosította evezési lehetőségeket. Ez az ajánló most hozzájuk szól első sorban.
Győrt a folyók városának nevezik, és nem véletlenül. Bár a Marcal és a Rábca már nem folyik a belső részeken keresztül, a Mosoni Duna és a Rába környezete, e két folyó találkozása sokak számára kellemes hely, csodálatos látnivaló. De ahogyan más-más helyről más-más arcát láthatjuk a városnak, a vízről is más kép tárul elénk. Van, amit csak innen láthatunk, a partról nem. Ezen látnivalók eléréséhez kínálunk olyan megoldást, mellyel egyúttal a testünket is edzhetjük.
Hosszú évek óta tartó megállapodásunk van a Győri Vízisport Egyesülettel, melynek keretében Ők biztosítják tagjaink számára a túrakenukat, lapátokat, mentőmellényeket. Ezekkel mindazok bátran nekiindulhatnak, akik már rendelkeznek egy kis gyakorlattal. Az igénybevétel módjáról bővebben sportkör weboldalán olvashattok. Vízi túrázás (gyorielektromos.hu)
Azok számára, akik még nem szereztek gyakorlatot szeretnénk egy kis oktatást tartani! Így az ő számukra is elérhetővé válnak a bevezetőben említett látnivalók. A tervezett időpont július 16-a péntek délután.
Kérem, hogy akit érdekelne ez a felkészítés, az alábbi címre e-mail-ben jelezze nekem! tibor.adorjan@eon-hungaria.com 
Van egy másik lehetőség is a vizes sportok közül, amit ajánlani szeretnék! Ez pedig a sárkányhajózás. Hallani biztosan hallott már mindenki róla, de most ki is lehet próbálni. Heti két alkalommal van edzésünk, ide várjuk azokat, akik kipróbálnák ezt. Azt viszont előre jelzem, hogy ellentétben a kenuzással, ahol mindenki olyan tempóban halad, ami neki tetszik, ez egy edzés, itt keményen meg kell fogni a lapátot. Cserébe kaphat bárki jó kondíciót, sportsikereket, tagja lehet egy jó csapatnak. A fenti e-mail címen lehet jelentkezni vagy érdeklődni.
Bízom benne, hogy sokakban keltett vágyat ezen sportolási lehetőségek iránt ez a kis levél!
Kérdés, észrevétel esetén telefonon is kereshettek: +36-30-92-95-289

